Tere tulemast taas Piiblikohvikusse!
Üks Vana Testamendi huvitavamaid isikuid on Jeremija.
Täna räägime Jeremija raamatust.
Mul on külas Mailis Janatuinen. - Tere tulemast! - Aitäh.
- Ja tere tulemast Jaapanist Soome.
- Aitäh. Saabusin kolme kuu eest. Olen siin nagu Alice imedemaal.
- Oled teoloog ja piibliõpetaja
ning töötanud pikalt Jaapanis, ja ka Soomes.
Siin on kuhi sinu raamatuid, mida ringleb maailmas ca 60 000
ja neid on tõlgitud 26 keelde.
Raamatud on erinevad,
kuid peamiselt kirjutad piiblitegelastest:
Taaveti elust, Eelija elust.
- Kohe ilmub raamat Pauluse elust.
- On ka raamat Kümne käsu kohta. - See on olnud müügihitt.
- "Inimese käitumisjuhised. Kümme käsku - koorem või õnnistus."
Sul on ka raamat Piibli meestest ja ka naistest.
"Naine ja tema mees".
Nais- ja mees-küsimusest oled kirjutanud ka
koos naisteoloogi Soili Haverisega
"Paimenuus - ihmisarvojen sukupuoli."
See on väga hea raamat, olen lugenud.
Siin on sinu jaapani-keelse raamatu kaaned.
Sinu raamatuid on Jaapaniski välja antud.
- Eriti piiblitunniõpikuid.
10-aastase palve järel ilmus lõpuks ka Iiobi kommentaar.
- Nüüd räägime sinuga Jeremijast. Ühe saate juba sel teemal tegime.
Sellegi kohta on sul raamat
"Nuttev pronksmüür. Prohvet Jeremija elulugu."
Rääkisime, et Jeremija sai noorelt, ehk juba 17-aastaselt kutse.
Tema sõnumiks oli üleskutse meeleparandusele.
Üks eriline vastupanuhetk oli siis,
kui ta sai Jumalalt sõnumi,
ja selle koos kirjutaja Baarukiga kirja pani.
Kas nad olid sõbrad?
- Arvan, et Jeremija sai tol hetkel endale jüngri ja eluaegse sõbra.
Tol hetkel lõppes tema sügav üksindus.
Baaruk jäi temaga kuni Egiptuse ja surmani.
- Nad pagendati koos.
Kord kui nad Jumalalt sõnumi said ja selle rullraamatusse kirjutasid,
siis toimus midagi jõhkrat.
Kuningas Joojakim, kes seda sõnumit kuulis,
Jeremija 36. peatükis:
"istus talvekojas - oli üheksas kuu - ja tema ees oli süüdatud sütepann.
Ja kui Jehudi oli lugenud kolm või neli veergu,
siis lõikas kuningas kirjutaja noaga rullraamatu katki
ja viskas sütepannil olevasse tulle,
kuni kogu rullraamat oli hävinud sütepanni tules."
Ta ei tahtnud kuulda ja põletas Jumala sõna ära.
- Traagiline on see, et kuningas oli uskliku Joosija poeg.
Usupuhastuskuningal oli neli poega ja üks pojapoeg.
Nad olid kõik Jeremija vaenlased.
Joojakim oli alles 30-aastane, kui ta Jeremija jutlusi kuulis.
Arvan, et rullraamatus olid kirjas peatükid 1-20,
20 aasta töö, mille kirjapanek võttis Jeremijal ja Baarukil paar aastat.
Kui see kuningale ette loeti, põletas ta rullraamatu ära, arvates,
et kui merekaart hävitatakse, kaovad merest ka karid.
"Ei tule mingeid babüloonlasi. Rahvast ei tohi niiviisi hirmutada."
- Sellest sinuga vesteldes püüame seda ka tänapäeva kohendada.
Meilgi on inimesi, kellele ei meeldi mõni Jumala sõnum.
Kui nad ka otseselt midagi katki ei lõigu ega põleta,
teevad nad sõna tühjaks oma seletustega, väites,
et näiteks Piibli seksuaaleetika ei puuduta meid enam.
Meid ei puuduta, mida Piibel räägib mehe ja naise kohta,
ega põrgu või Jumala kohtumõistmise kohta.
Nad otsekui lõikaksid selle sõnumi vaimselt ära.
- Nii pole meie aja Piiblis enam palju lehti alles.
Vana Testamenti ei peeta millekski, Kui mõelda, mida liberaalteoloogid
meie tulevastele kirikuõpetajaile õpetavad.
Vana Testament on liiga toores.
Uues Testamendis vaieldakse Jeesuse sõnade üle.
Niiviisi ei tea me tõesti, millele surmas või elus toetuda.
Üks Jeremija sõnumi peamisi rõhke oli see,
et rahvas oli hüljanud Issanda sõna.
Seepärast kõik see häda tuli.
Jumala sõna hülgamisel on tingimata tagajärjed,
mitte üksnes inimsuhetes, vaid ka looduses,
ja ka rahvusvahelistes suhetes.
Issand ei jäta karistamata, kui hüljatakse Tema sõna.
- Jeremija ei rahuldu vaid sellega, et Jumala sõna kuulutades
ei suuna ta seda paganatele, vaid Jumala enda rahva pihta.
Seal oli väga tooreid tegelasi.
Mainisid, et nad olid usupuhastaja pojad.
Vahel on usklike järeltulev põlv, kes usust loobub,
kõige hullemad vastupanijad.
- Nii näis see Joosija poegade puhul tõesti olevat.
Jeremija oli tundnud neid väiksest peale.
Nad pöördusid tema vastu kohe pärast isa surma.
Nende kõigi kohta öeldakse,
et nad ei teinud õigesti Issanda silmis.
See oli üks põhjus, miks rahva elu metsa läks.
Valitsejaist sõltub väga palju. Nende vastutus on väga suur.
- Jeremija suunab oma sõna ka neile,
keda rullraamatu põletamine ja hävitamine formaalselt kohutaks.
Nad arvasid vaid väliselt, et neid asju tuleb austada,
ja võib-olla on neil Pühakiri kuskil riiulis,
kuid seda ei loeta igapäevaseks juhtimiseks.
- Nii see on.
Joojakim põletas Jeremija raamatu. Ja arvan, et selle kirjutamise hetkel
oli Juudas väga vähe inimesi, kes sellele alla oleks kirjutanud.
Seal ennustatakse Juuda rahvale pattude pärast tulevaid õnnetusi.
Keegi ei uskunud seda.
Kes tahab uskuda, et ees on rasked ajad.
Ükskõik, milline majandusolukord ja muu ka välja ei näeks.
- Mida peaks tegema, kui sõna vastu ei võeta?
Esimene alapealkiri on: Joojakim põletab kirjarulli.
Järgmine alapealkiri (Soome Piiblis): Uus kirjarull.
Jeremija dikteeris, Baaruk kirjutas sama sõnumi uuesti üles
ja veidi rohkemgi.
- Joojakim kuulutas Jeremija ja Baaruki lindpriideks.
Nad pidid end varjama.
Minu arvutuste järgi varjasid nad end viis aastat,
kuni võimule sai järgmine kuningas.
Neil oli palju aega, nad kirjutasid sõnumi uuesti üles
ja lisasid veidi juurde.
Mul tekkis mulje, et tolles etapis lisasid nad Jeremija nutulaulud.
- Lisandus inimlikkus, millest varem rääkisime.
Kas see ei osuta Jeremija puhul
tema ustavusele Jumala sõna kuulutada,
kuigi tema sõnumit kunagi vastu ei võetud?
- See ongi Jeremija puhul nii austusväärne,
ja seepärast ma armastan Jeremija raamatut
ning tahtsin temast raamatu kirjutada.
Tema on mees, kes ei küsi avalikku arvamust,
vaid Issanda arvamust.
Ta sai selle kas Moosese raamatuist või prohvetina otse Issandalt,
ega loobunud sellest, ükskõik, mis ka ei juhtunud.
Nii ta tegigi rahvale suurima teene.
Tihti peetakse mõnd kirjakohta liiga karmiks,
et sellest tänapäeval kinni pidada.
Ei taheta kaotada tegevusvõimalust.
Isegi kui ta istus kuskil koopas ...
Jaffa värava lähedal olevat koobas, kus Jeremija end peitis.
Parem on isegi vanglas või koopas istudes Jumalat teenida,
kui olla vabaduses ja Jumala sõna hüljata.
- Vastuseis oli nii karm, et ta lasti ükskord isegi kaevu.
- See juhtus siis,
kui babüloonlased 1,5 aastat Jeruusalemma piirasid.
Kui kauaks inimestel süüa jätkus? Jõuti kannibalismini välja.
Jeremija kuulutas piiramise ajal: Põgenege, põgenege!
Kui alistute kaldealastele, teid ei tapeta!
Jeruusalemmas oleks olnud otsekui viies kolonn.
Ohvitserid pahandasid ja said loa Jeremija mudakaevu visata.
See oli ehk Jeremija elu madalaim punkt.
Kaevus polnud kuskilt kinni haarata. Ta vajus aina sügavamale
ja mõtles lämbumisele.
Sellises olukorras satub inimene paanikasse.
Arvan, et Nutulaulude 3. peatükk
valmis Jeremijal ehk just seal kaevus.
- Ta tõsteti sealt välja.
See on ehk üks Jeremija raamatu tipphetk tema ustavuse aspektist.
Kui talt seejärel sõnumit küsiti, oli see endine. Ta ei muutnud seda.
- Jah. Tollane kuningas Sidkija, usupuhastaja noorim poeg,
lasi Jeremija salaja öösel kutsuda, et uurida, kas Issandalt on sõna.
Jeremija teataski, et kuningas satub kaldealaste kätte.
Aga kui ta alla annab, siis linna ei põletata.
- Tol hetkel oleks kellel tahes tohutu inimlik kiusatus
sealt kaevust välja saades ja dushi alt läbi käies,
kuninga ette jõudes kasvõi veidigi lipitseda
ja sõnumit pehmendada, et mitte kaevu tagasi sattuda.
Jeremija aga ei taganenud kriipsugi.
- Nutulauludes räägib ta oma saladusest:
Mulle tuli Issanda sõna ja see oli mu elu rõõm.
Issandalt saadud sõna hoidis teda püsti.
- Sama sõnum, mida ta kuulutas, hoidis teda ka püsti.
- Sellepärast, et see polnud vaid kohtumõistmine,
kuna keset piiramisrõngast tuli ka suur evangeelium.
- Räägime sellest - see on lohutuse raamat.
- Jeremija raamatu keskel - alates peatükist 30 ja edasi -,
on 3 - 4 peatüki pikkune lohutusraamat.
Keset sünget käsusõnumit ja õnnetusi,
usun, et see oli piiramise ajal, kui kõik valeprohvetid olid vaikinud,
tuli Jeremijale lohutussõna.
Kui oleks toimunud suur ärkamine, mõistaksin, miks see tuli.
Lohutuseraamatus näeb Jumala südant,
kuidas Ta armastab rahvast, kes ei vääri armastust.
"Ma olen armastanud sind igavese armastusega," ütleb ta.
Õigel prohvetil ongi sõnum siis, kui valeprohveteil pole enam midagi.
Valeprohvetid ütlevad alati, et küll sa paraned,
küll probleem kaob.
Ja kui ei parane, pole enam midagi öelda.
Õigel prohvetil tuleb nüüd aga lohutussõnum.
- Igavene armastus on oluline, kuna see tähendab,
et ükskõik, mida ka ei teeks, on Jumalal alati ka armastus.
- Täpselt. Armastus ilmneb Jeremija raamatus uues lepingus.
Ta oli lugenud Moosese raamatust hoolega vana lepingu 10 käsku,
kuid ta mõistis, et paremaks see enam muuda.
Siis ta kuulis, et Issand annab uue lepingu,
kus Issandat tuntakse pattude andekssaamise kaudu,
mitte käskude täitmise läbi.
Kui lähen risti jalamile, palun patud andeks,
siis tegutseb uue lepingu veri.
Jeesus rääkis uuest lepingust oma viimasel õhtul ja ütles:
See on uue lepingu veri.
Patud saadakse andeks vere läbi.
- Tuleme evangeeliumi juurde veel tagasi.
Õppisin Jeremija raamatust, et kunagi ei saa mõõta
kristliku töö ja kuulutuse õigsust ja piibellikkust selle eduga.
Jeremija kuulutusele ei järgnenud ühtegi otsest ärkamist.
- Üks isik ehk siiski tuli usule - Etioopia eunuhh Ebed Melek,
kes ta sealt kaevust välja tiris.
Ja ehk ka Taaniel oma sõpradega, kes viidi Baabüloni juba varem.
Arvan, et ta kuulis Jeremija jutlusi.
- Taaniel kirjutas, et luges Jeremijat.
- See juhtus küll hiljem.
Mõned siiski tulid usule.
Kui Jeremija suri, oli ta kuulutanud Egiptuses
oma viimase jutluse ebajumalateenistuse kohta,
ja talle oli otse öeldud: Me ei kuula sind,
isegi kui sa väidad end Issanda nimel rääkivat.
Traditsiooni järgi olevat juudid teda Egiptuses
5. aastal pärast sundpagulust kividega loopinud.
Sellises olukorrast ei jää muud üle kui konstateerida nurjunud elu -
tema elust polnud mingit kasu.
Kuid Baarukil oli kirjarull, mis viidi Baabüloni,
kus Taaniel seda 70 aasta möödudes luges.
Jeremija ennustas, et pagulus kestab 70 aastat.
Seejärel on Jeremija raamatut kõrgelt hinnatud.
Seda on loetud sadu ja tuhandeid aastaid.
Milline teine ürik oleks säilinud 6. sajandist eKr?
Jumal hoolitseb selle eest, et tõe tunnistaja sõnum säiliks,
mitte valeprohvetite sõnad.
- Millist teist 2600-aastast ürikut
kasutatakse tänapäeval aktiivselt elude ehitamiseks?
Ustavust ei saa mõõta eduga.
- Mitte sugugi.
Mul oli kunagi üks projekt - palvetasin aastaid Soome Jeremijat.
Palvetasin, et Issand saadaks mõne julge,
kes ei hooliks meedia kriitikast.
Meil oleks hädasti sellist Jeremijat vaja.
- Tahaksin seda rõhutada, kuna meie ajal arvatakse,
et kuulutuse õigsust näeb selle tulemustest,
näiteks paljude usule tulemisest.
Ja kui ei tule ja inimesed ei kuula, on jutluses midagi viga.
Jeremija raamat lükkab selle täielikult ümber.
Ehk ei kuula Soome ustavaimat inimest keegi.
- Nii see tihti ongi.
Lääne inimestel on kiusatus kõige kohta statistikat teha:
et oleks võimalikult palju kuulajaid.
Ollakse valmis Jumala sõnaga tingima,
teravaimad sõnumid ära jätma, et säilitada tegevusvõimalus
ja saada võimalikult palju kuulajaid.
Tunnenn isegi jutlustajana seda kiusatust:
Kui seda ütlen, siis nad kindlasti pahandavad.
Sellega käib ilmselt pidev võitlus.
- Seesama Jumala sõna, mida Jeremija kuulutas,
hoidis teda elus ja püsti.
Mis talle veel võis jõudu anda, et 40 aastat ustavana püsida?
- 45 aastat tegelikult.
Raamatu algul öeldakse, mis aastani ta kuulutas,
aga sellele lisandus veel viis aastat Egiptuses.
Kokku tuleb 45 aastat.
Ma ei leia midagi muud peale selle Jumala sõna.
Ta sai selle sõna üha uuesti.
Ta ütles korduvalt: miks ma pidin sündima?
Kuid Issand vastas, et pöörab selle kõik heaks.
Ta leidis lohutust.
Kindlasti oli oluline ka Baaruk, kes pärines aadlike perest
ja oleks võinud teistsugust karjääri teha.
Jeremija sekretärina sai temast lindprii.
Tal oli üks jünger ja ta teadis, et Baaruk kaitseb seda kirjarulli.
Jeremija kindlasti teadis seda surres.
- Üks asi, mille see raamat selgelt ümber lükkab,
on et sõnumit ei saa mõõta edukusega.
Edu võib pigem tähendada, et sõnum on lahjendatud.
Teine asi, mille Jeremija raamat ümber lükkab, on väide,
et Jumala sõna kuulutamine on kerge,
ja tekitab meis alati head tuju.
Ütlesid eelmises saates,
et Jeremija on üks kõige rohkem nuttev piiblitegelane.
- Nutt johtubki kuulutamisest;
kui Jeremija mõistab, et peab sellist sõnumit kuulutama.
Näiteks seksuaalelu pattude, ebajumalateenistuse
ja vale poliitika vastu:
Ärge lootke Egiptusele, nad ei aita teid!
Ja sünged tulevikuennustused.
Keegi ei taha selliseid asju kuulutada.
Aga kui Jumal kuulutama kutsub,
tuleb see sõnum saada Tema sõnast, mitte kuskilt mujalt.
- Aeg on taas otsakorral. Räägime veel sellest,
kuidas sa Jeremija raamatus Kristust näed.
- Mitmes kohas on Jeremija Jeesuse eeltähendus.
Jeesus küsis jüngreilt: Keda inimesed ütlevad mind olevat?
Keegi oli öelnud, et Jeremija.
Milliseid sarnasusi võib Jeremija ja Jeesuse puhul leida?
Terav sõnum, templi hävingu ennustamine
ja halb kohtlemine.
Jeesust koheldi samuti halvasti. - Ta löödi isegi risti.
- Vaatame mudakaevu uputamist.
Psalmis 69 , mida evangelistid kasutavad Jeesuse surma kohta,
öeldakse: "Ma olen vajunud sügavasse, põhjatusse mutta."
Ristisurm on tegelikult lämbumissurm.
Kui Jeremija oli kaevu põhjas lämbumas,
oli ta võrdpilt Jeesusest,
kes lämbus ristil meie pattude eest.
Mitte mingite teiste, pahade, käsku rikkuvate inimeste eest.
Selle raamatu autorgi peab ütlema: ma pole elanud nii nagu peab.
Minu lootus on selles, et Jeesus suri ristil,
ja seepärast saan minagi oma suured patud andeks;
needki patud, mida ma veel võitnud pole.
See oli ilmselt üks asi, mis Jeremijat pinnal hoidis:
mõistmine, et ta saab andeks.
- Ja evangeeliumi juhtmõte - Issand, meie õigsus.
- Just. Tema ennustab uut Taavetit, kelle nimi on Issand, meie õigsus,
ja uut Jeruusalemma, mida kunagi ei hävitata,
isegi kui järgmine Jeruusalemma tempel hävitati.
Tulevik oli tema jaoks suureks lootuseks.
Mõtlesingi, et kui tal oli oma elu jooksul nii palju raskusi,
siis uue Jeruusalemma väravaist sisse minnes
pühib Jeesus ära kõik tema pisarad ja ütleb:
Sa hea ja ustav sulane.
- Ja see on tasuks kõigi nende aastate eest.
- Tõepoolest.
- Aitäh, Mailis Janatuinen.
Soovitan lugeda tema raamatut Jeremijast "Itkevä pronssimuuri".
Raamatukogus vast ikka seda saada on.
Head vaatajad!
Jeremija oli omal ajal ustav.
Seepärast saame veel tänagi tema raamatust sõnumeid,
isegi kui teda omal ajal ei kuulatud.
Meie ülesanne on ustavalt Jumala sõna lippu üleval hoida,
sõltumata vastupanust,
ja mitte mõõta Jumala sõnumit eduga
ega sellega, kuidas see meile tundub,
vaid jääda sellesse sõnasse, kas seda kuulatakse või mitte.
Õnnistatud nädalat!
Kohtumiseni nädala pärast taas Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda teha seda tööd ilma sinu abita.
Nagu igasugune teletöö, vajab seegi rahalisi ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et tunned soovi osaleda selles saatetegemistöös!
Tõlge: Monika Jaaguri